Loahne

**Loahne**, (ok **Loane**, **Lohne**) is een Grundzentrum un Sitt van de Gemeende Wietmöschken in'n neddersassischen Landkreis Groafschup Bentem. Met 7.291 Inwohner (2017) is Loahne de gröttste Ortschap van de Gemeende.

## Geografie
### Laag
De Ort liggt südöstlich van Wietmöschken an de Bunnesstroate 213 (Northoarn – Lingen – Bremen). Unwiet westlich löppt de Bunnesautobohn 31 (Emden – Bottrop) tüschken de Middelzentren Lingen un Northoarn. Sess Kilometer südwestlich befindt sik de *Lucht-/Bodenscheetplatz Northoarn* un veier Kilometer westlich de *Flugplatz Northoarn-Lingen.


Nördlich liggt dat 145&nbsp;[[Hektar]] grote [[Naturschuulrebeet]] *Moorschlatts un Heiden in Wachendörp*. Fief Kilometer östlich löppt de [[Ems]] un de [[Dortmund-Ems-Kanal]]. Veier Kilometer südlich quert de [[Ems-Vechte-Kanal]] dat Ortsgebiet.


=== Gliederung ===
De Ortschap gliedert sik in Middel- un Südloahne as ok de Siedlung Rükel. De Siedlung „Im Erdbrand“, lagg tüschken Loahne un Klausheide an de B 213, wörr to Beginn van de 1990er Joahre upgeven un de Bewohner wurrn umsiedelt. Grund wörr de starke Larmbelastung dör den Lucht-/Bodenscheetplatz Northoarn.

=== Markung ===
De Markung Loahne umfaat tegen Loahne ok de Öörde Nordloahne un Loahner Bruch. De Flage bedraagt 73,88 km<sup>2</sup>.

=== Noaberschup ===
Loahne grenzt in' Osten an [[Schepsdörp]] un Heßford (beide Stadt Lingen), in' Süden an [[Elbergen]] (Gemeende [[Emsbüren]]), in' Westen an [[Klausheide (Groafschup Bentem)|Klausheide]] (Stadt Northoarn), in' Nordwesten an [[Loahnerbruch]] un in' Norden an [[Nordloahne]] (beide Gemeende Wietmöschken).

== Historie ==
De Ort Loahne wörr 1152 un 1154 bi de Grünnung van't Kloster Sünte Marienrode erstmoals erwähnt. De Ortsnaam sall för een groot, wiet sichtboar Gehölt stoan. Al üm 1285 kömen de Ortsnamen *Südlohne*, *Mittellohne*, *Nordlohne* und *Lohne auf dem Oerde* up. In't 14. Joahrhunnert hörte 'et to de Besitzungen van de *Bischööp to Münster*, de up Schloss Herzford (vandage Lingen) resideerten. 

De Karke *St. Antonius (Lohne)* wörr in de Joahren 1849 bet 1851 baut. 1970 wörr se afbrokken un 1972 dör een Neeibau ersett.

1870 wörr de Ems-Vechte-Kanal met Hülpe van franzööschke Kriegsgefangene dör dat Gemeendegebiet baut un 1879 öffnet. 

Noah den [[Eerste Weltkrieg|Eersten Weltkrieg]] wörr van de *Deutschen Ödland Kultur* (Dökult) in't Loahner Feld enige dusend [[Hektar]] Sump- un Ödland dröögeleggt un as Agrarland bruukbar maakt.

1933 wörr de Füüerwehr in Loahne grünndt.

=== Ümgemeendungen ===
Bit to'n 28. Februar 1974 bildt Loahne met Nordloahne, Loahnerbruch, Herzford, Rheitlage un Schepsdörp de Gemeende Schepsdörp-Loahne in' Landkring Lingen. Wieldes Schepsdörp in de Stadt Lingen ümgemeendt wörr, wurrn die anneren Gemeendedeele met de Gemeenden Wietmäschken, Schwartenpohl un Wachendörp to eene neeie Gemeende Wietmarschen tosamenschmetten. Bi de Kreisgebietsreform an' 1. August 1977 wörr de neeie Gemeende in den Landkring Groafschup Betem ingliedert. 1978 wurrn de Orte Herzford, Rheitlage un Wachendörp in de Stadt Lingen ümgemeendt.

== Kultur und Sehenswürdigkeeten ==

In't *Lohner Sand* wörr een Naturlehrpadd un een Immenlehrpadd inricht'. 

== Wirtschap und Infrastruktur ==

In Loahne gifft dat veier Kinnergoarns, eene Grundschool, eene Oberschool as ok eene öpentlik Bökerei. De Kulturkring Loahne sett sik för dat Hollen van historische Boowarke in un bedrieft een Heimatmuseum.

== Verkehr ==

De Buslinjen 161 un 165 van de *Meyering Verkehrsgesellschaft för de Region Groafschup Bentem'' verbindt Loahne met de Bahnhoff Lingen (Ems), de in'n Stundentakt verkehrende Linje 165 butendem met de Bahnhoff Northoarn. De Linje 165 föhrt to besünnere Tieden van't Joahr soaterdags und sönndags as „Fietsenbus“. De Fietsenbus föhrt met een Anhänger, so dat de Fahrgästen Fietsen met sik föhren könnt.

## Persöönlikeeten
* August Perk (1897–1945), Wedderstandskämperr ut Loahne
* Erich Maria Remarque (1898–1970), Schriever, van 1919 bit 1920 as Schoolmester in Loahne
* Franz Schoo (1899–1970), Gewerkschafter, MdL (1951–1955), in Loahne born
* Hermann Lange (1912–1943), Preester, 1939 Kaplan in Loahne, hört to de Lübecker Märtyrern, 2011 seligsproken
* Reinhold Hilbers (* 1964), Politiker (CDU), Landtagsafordneter, Ratsherr van de Gemeende Wietmarschen (1986–2011), nedersassischer Finanzminister (2017-2022), leevt in Loahne
* Holger Waldmann (1964–2011), Footballschiedsrichter, leevde in Loahne
* Hendrik Klein (*1987), Schriever, leevt in Loahne

## Enkelnoawiese